Et færdselsuheld i Limfjordstunnellen gav mandag eftermiddag problemer for trafikken på motorvejen. Uheldet skete omkring klokken 15, hvor der var tæt trafik. Røret i den nordgående retning i Limfjordstunnellen måtte lukkes på grund af uheldet, og trafikken skulle derfor ledes over i det andet tunnelrør. Derfor blev trafikken i begge retninger påvirket. Omkring klokken 15.30 var begge rør igen åbne for trafik, men der var fortsat kødannelser i nordgående retning i nogle timer efter uheldet. Uheldet skete, da en bilist trak ind foran en lastbil og ramte lastbilen. Der skete dog ingen personskade under uheldet.
Et uheld i Limfjordstunnellen gav kødannelser på motorvejen i flere timer. [b]Opdateret klokken 16.50.[/b]